**A 2020. január 30-ai Közgyűlés határozatai**

**4/2020.(I.30.) Kgy. sz. határozat**

A Közgyűlés a 2020. január 30-ai ülés napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Nemény András polgármester

**2./ Javaslat önkormányzati rendeletekkel kapcsolatos döntések meghozatalára**

**Előadók:** Dr. Nemény András polgármester

Horváth Soma alpolgármester

Dr. Károlyi Ákos jegyző

**Meghívott:** Gáspárné Farkas Ágota könyvvizsgáló

**3./ Javaslat a Szombathelyi Városi Vásárcsarnok felújításával kapcsolatos döntések meghozatalára**

**Előadók:** Dr. Nemény András polgármester

Dr. Horváth Attila alpolgármester

**4./ Javaslat önkormányzati tulajdonú gazdasági társaságokkal kapcsolatos döntések meghozatalára**

**Előadók:** Dr. Nemény András polgármester

Dr. Horváth Attila alpolgármester

Horváth Soma alpolgármester

**Meghívottak:**Taoufik Roland, a SZOMHULL Kft. ügyvezetője

Leidli Géza, a Szombathelyi Sportközpont és Sportiskola Kft. ügyvezetője

Jordán Tamás, a Weöres Sándor Színház Kft. ügyvezetője

Kovács Géza, a Mesebolt Bábszínház igazgatója

**5./ Javaslat alapdokumentumok módosítására**

**Előadók:** Dr. Nemény András polgármester

Dr. László Győző alpolgármester

**Meghívottak:** Sebestyén Bianka, a Szombathelyi Egyesített Bölcsődei Intézmény intézményvezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője

**6./ Tájékoztató a lejárt határidejű közgyűlési határozatok végrehajtásáról**

**Előadó:** Dr. Károlyi Ákos jegyző

**7./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

**Előadó:** Dr. Károlyi Ákos jegyző

**8./ Javaslat magasabb vezetői álláshelyre vonatkozó pályázatok elbírálására és egyéb személyi ügyekben döntések meghozatalára**

**Előadók:** Dr. Nemény Andráspolgármester

Horváth Soma alpolgármester

Dr. László Győző alpolgármester

**iI.**

**ZÁRT ÜLÉS**

**9./ Tájékoztató a szombathelyi 059/2 hrsz.-ú és a 059/3 hrsz.ú ingatlanokon(északi iparterület) tervezett beruházással kapcsolatban tett intézkedésekről**

**Előadók:** Dr. Nemény Andráspolgármester

Dr. Horváth Attila alpolgármester

**Felelős:** Dr. Nemény András polgármester

**Határidő:** Azonnal

***1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről***

***Előadó:*** *Dr. Nemény András polgármester*

**5/2020. (I.30.) Kgy. sz. határozat**

Szombathely Megyei Jogú Város Közgyűlése nem támogat semmilyen olyan előterjesztést vagy jogalkotási szándékot, amely az óvodák, illetve a bölcsődék fenntartását elvenné az önkormányzatoktól.

|  |  |
| --- | --- |
| **Felelős:** | Dr. Nemény András polgármester |
| **Határidő:** | azonnal |

**6/2020. (I.30.) Kgy. sz. határozat**

Szombathely Megyei Jogú Város Közgyűlése kinyilvánítja, hogy minden kirekesztő, rasszista megnyilvánulást elítél bárki részéről, legyen az nemi, faji, szexuális orientáció, politikai, etnikai, vallási vagy világnézeti alapon nyugvó.

|  |  |
| --- | --- |
| **Felelős:** | Dr. Nemény András polgármester |
| **Határidő:** | azonnal |

**7/2020. (I.30.) Kgy. sz. határozat**

1. Szombathely Megyei Jogú Város Közgyűlése a nemzeti köznevelésről szóló 2011. évi CXC. törvény 50. § (8) bekezdése, valamint a nevelési- oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § (1a) bekezdése alapján a 2020/2021. tanévre vonatkozó általános iskolai felvételi körzetek véleményezését elvégezte, és egyetért azzal, hogy a Szombathelyi Tankerületi Központhoz tartozó általános iskolák 2020/2021. tanévre vonatkozó iskolakörzeti beosztása az előterjesztés melléklete szerinti tartalommal kerüljön meghatározásra.
2. A Közgyűlés felkéri a polgármestert, hogy a Közgyűlés döntéséről a Szombathelyi Tankerületi Központot tájékoztassa.

|  |  |
| --- | --- |
| **Felelős:** | Dr. Nemény András polgármester  Dr. László Győző alpolgármester  Dr. Károlyi Ákos jegyző  /a végrehajtás előkészítéséért:  Vinczéné Dr. Menyhárt Mária, az Egészségügyi és Közszolgálati Osztály vezetője/ |
| **Határidő:** | azonnal /az 1. pont vonatkozásában/  2020. február 15. /a 2. pont vonatkozásában/ |

**8/2020. (I.30.) Kgy. sz. határozat**

A Közgyűlés úgy határoz, hogy a 7311/A/4 és a 7311/A/9 hrsz-ú ingatlanokra vonatkozóan a STYL Fashion Ruhaipari Kft.-vel a bérleti jogviszony meghosszabbítására 2020. december 31. napjáig változatlan bérleti díj ellenében abban az esetben kerüljön sor, ha a Kft. a bruttó 24.281.352 Ft elmaradt bérleti díj tartozását legkésőbb 2020. február 20. napjáig megfizeti. A Közgyűlés felhatalmazza a polgármestert, hogy a bérleti szerződés módosítást aláírja.

**Felelős:**  Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** 2020. február 20.

**9/2020. (I. 30.) Kgy. sz. határozat**

A Közgyűlés „A helyi identitás és kohézió erősítése Szombathelyen” című projektről a melléklet szerinti tájékoztatást tudomásul vette.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Kalmár Ervin, a Városüzemeltetési és Városfejlesztési Osztály vezetője)

Dr. Kovácsné Takács Klaudia, a Savaria Városfejlesztési Nonprofit Kft. ügyvezetője)

**Határidő:** azonnal

**10/2020. (I.30.) Kgy. sz. határozat**

1. A Közgyűlés megtárgyalta Szombathely Megyei Jogú Város Önkormányzata és a Savaria Turizmus Nonprofit Kft. között létrejövő együttműködési megállapodás tervezetét, és azt az előterjesztés melléklete szerinti tartalommal elfogadja.
2. A Közgyűlés felhatalmazza a polgármestert az együttműködési megállapodás aláírására.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtás előkészítéséért:

Grünwald Stefánia, a Savaria Turizmus Nonprofit Kft. ügyvezetője

Vinczéné Dr. Menyhárt Mária, az Egészségügyi és Közszolgálati Osztály

vezetője;

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2020. február 15. (2. pont vonatkozásában)

|  |  |
| --- | --- |
|  |  |

**11/2020. (I.30.) Kgy. sz. határozat**

1. Szombathely Megyei Jogú Város Közgyűlése hozzájárul ahhoz, hogy a Szombathely Megyei Jogú Város Önkormányzata és a Szombathelyért Közalapítvány között létrejött 61588-2/2015. iktatási számú kölcsönszerződés 4. pontja az alábbiak szerint módosuljon:

„4. Adós kötelezettséget vállal arra, hogy a kölcsönt 2020. december 31. napjáig a Hitelezőnek visszafizeti.”

1. A Közgyűlés felhatalmazza a polgármestert a kölcsönszerződés módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály

vezetője;

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2020. február 29. (2. pont vonatkozásában)

**12/2020. (I. 30.) Kgy. sz. határozat**

A Közgyűlés a 612/2019. (XII.19.) Kgy. számú határozatát az alábbiak szerint módosítja:

Szombathely Megyei Jogú Város Önkormányzata, mint a szombathelyi, 5941/7 hrsz.-ú, 3342 m2 alapterületű, kivett kultúrház megnevezésű ingatlan (MMIK) üzemeltetője a közte és a Szociális és Gyermekvédelmi Főigazgatóság között létrejött üzemeltetési megállapodás 2.3., valamint 3.2. pontjában, illetve a nemzeti vagyonról szóló 2011.évi CXXIV. törvény 11.§ (13) bekezdésében és a Magyarország helyi önkormányzatairól szóló 2011. évi CLXXXIX törvény 13. § (1) bekezdés 7. pontjában foglaltak alapján hozzájárul ahhoz, hogy az AGORA Szombathelyi Kulturális Központ 2020. január 6. napjától a 2. emelet 234. számú irodát térítésmentesen a Dr. Bohóc Mosolyszolgálat Alapítvány rendelkezésére bocsássa hétköznaponként, nyitvatartási időben, 8 és 17 óra között. Az iroda kötelezően fizetendő rezsidíja 5000,-Ft/ hó, melyet az alapítványnak meg kell fizetnie.

A Közgyűlés felhatalmazza az AGORA Szombathelyi Kulturális Központot az ingyenes használati megállapodás megkötésére.

Felelősök: Dr. Nemény András polgármester

Dr. Károlyi Ákos jegyző

/a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

az AGORA Szombathelyi Kulturális Központ vezetője/

Határidő: azonnal

**13/2020. (I.30.) Kgy. sz. határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 6. § (1), és (4) bekezdésében foglaltak alapján támogatja, hogy a Fogyatékkal Élőket és Hajléktalanokat Ellátó Közhasznú Nonprofit Kft. (9700 Szombathely, 11-es Huszár út 116.) részére, az Önkormányzat 2019. évi költségvetésében biztosított Városfejlesztési alap-képviselői keret” tételsorból, a 61547-3/2019. iktatószámú támogatási szerződésben biztosított 500.000,- Ft támogatás elszámolási határideje *2020. április 30*-ra, a támogatási cél *„elektromos meghajtású utcai kerekes szék, 1 db mechanikus kerekesszék, és 1 db kerekesszék ülőpárna beszerzéséhez”*–remódosításra kerüljön.
2. A Közgyűlés felhatalmazza a polgármestert a támogatási szerződés módosításának aláírására.

|  |  |
| --- | --- |
| **Felelős:** | Dr. Nemény András polgármester  Dr. Horváth Attila alpolgármester  Dr. Károlyi Ákos jegyző  /a végrehajtás előkészítéséért:  Kalmár Ervin, a Városüzemeltetési és Városfejlesztési Osztály vezetője/ |
| **Határidő:** | azonnal /az 1. pont vonatkozásában/  2020. február 20. /a 2. pont vonatkozásában/ |

**14/2020. (I. 30.) Kgy. számú határozat**

A Közgyűlés megtárgyalta a helyi közösségi közlekedéssel kapcsolatos döntések meghozatalára vonatkozó előterjesztést és az alábbi döntést hozza:

1. Szombathely Megyei Jogú Város Közgyűlése a Volánbusz Zrt. által összeállított menetrend módosítását, 2020. március 2. üzemkezdettől történő bevezetését az alábbiak szerint fogadja el:

|  |  |
| --- | --- |
| viszonylatok |  |
| 12B | 22:20 helyett 5 perccel később, 22:25 perckor induljon autóbuszjárat a vasútállomásról |
| 30Y | az Oladi városrészről 22:05 órakor induló, valamint a Kámon, autóbusz-váróteremtől 22:10 órakor induló autóbuszjáratok a vasútállomáson néhány percig várakozzanak, és 22.25 órakor induljanak tovább |
| 29A | 22:20 helyett 5 perccel később, 22:25 órakor induljon autóbuszjárat a vasútállomástól |

1. A Közgyűlés felkéri a Volánbusz Zrt-t, hogy a menetrend módosítással kapcsolatos – Közszolgáltatási Szerződésben vállalt és meghatározott – feladatairól gondoskodjon.
2. A Közgyűlés felkéri a Polgármestert, hogy a Szolgáltatót bízza meg a teljes körű utasszámlálás elvégzésére.
3. A Közgyűlés felhatalmazza a Polgármestert, hogy a Közszolgáltatási Szerződés jelen határozatnak megfelelő módosítását aláírja.
4. A Közgyűlés a Volánbusz Zrt. részére megküldött megkeresésekkel és közszolgáltatási szerződéssel kapcsolatos tájékoztatót tudomásul veszi.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője,

Dávid Ilona, a Volánbusz Zrt. vezérigazgatója)

**Határidő:** 1.- 2. pont: 2020. március 2.

3.pont: 2020. március 31.

4.pont: 2020. március 2.

5.pont: azonnal

**15/2020. (I.30.) Kgy. számú határozat**

Szombathely Megyei Jogú Város Közgyűlése a melléklet szerint jóváhagyja Szombathely Megyei Jogú Város módosított Integrált Területi Programját és felkéri a polgármestert, hogy a módosított dokumentumot a Pénzügyminisztérium részére küldje meg.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Kalmár Ervin, a Városüzemeltetési és Városfejlesztési Osztály vezetője)

**Határidő:** 2020. január 31.

**16/2020. (I.30.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Nemény András polgármester

**Határidő:** azonnal

***2./ Javaslat önkormányzati rendeletekkel kapcsolatos döntések meghozatalára***

***Előadók:*** *Dr. Nemény András polgármester*

*Horváth Soma alpolgármester*

*Dr. Károlyi Ákos jegyző*

***Meghívott:*** *Gáspárné Farkas Ágota könyvvizsgáló*

Szombathely Megyei Jogú Város Önkormányzata Közgyűlésének

**1/2020. (II.5.) önkormányzati rendelete**

**az önkormányzat 2019. évi költségvetéséről szóló 5/2019. (IV.1.) önkormányzati rendelet módosításáról**

**Szombathely Megyei Jogú Város Önkormányzata Közgyűlésének**

**2/2020. (II.5.) önkormányzati rendelete**

**a Polgármesteri Hivatalban dolgozó köztisztviselők közszolgálati jogviszonyának egyes kérdéseiről**

**Szombathely Megyei Jogú Város Önkormányzata Közgyűlésének**

**3/2020. (II.5.) önkormányzati rendelete**

**Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról**

**17/2020. (I.30.) Kgy. számú határozat**

Szombathely Megyei Jogú Város Közgyűlése az „Új Egészségügyi Alapellátó Központ” energiaellátásával kapcsolatos döntések meghozatalára vonatkozó előterjesztést megtárgyalta, és az alábbiakról dönt:

1. A Közgyűlés felhatalmazza a polgármestert a Szombathelyi Távhőszolgáltató Kft.-vel megkötendő Csatlakozási szerződés és az Egyedi közszolgáltatási szerződés aláírására.
2. A Közgyűlés a Szombathelyi Egészségügyi és Kulturális Intézmények Gazdasági Ellátó Szervezete költségvetésében biztosítja az energiaellátás kivitelezéséhez szükséges fedezetet 20 éven keresztül éves részletekben.

**Felelős:** Dr. Nemény András, polgármester

Dr. Horváth Attila, alpolgármester

Dr. Károlyi Ákos jegyző

(A végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezet igazgatója)

**Határidő:** azonnal

**18/2020. (I.30.) Kgy. számú határozat**

Szombathely Megyei Jogú Város Közgyűlése az építéshatósági feladatok 2020. március 1. napjával a Kormányhivatalhoz való átkerülésével kapcsolatos előterjesztést megtárgyalta, és az alábbi döntéseket hozza:

1./ A Közgyűlés felhatalmazza a polgármestert az építéshatósági feladatok 2020. március 1. napjával a Kormányhivatalhoz való átkerülésével kapcsolatosan szükséges intézkedések megtételére.

2./ A Közgyűlés egyetért azzal, hogy a polgármester aláírja a fővárosi és megyei kormányhivatalok működésének egyszerűsítése érdekében egyes törvények módosításáról szóló 2019. évi CX. törvény 1. §-a, valamit a fővárosi és megyei kormányhivatalokról, valamint a járási (fővárosi kerületi) hivatalokról szóló 86/2019. (IV.23.) Korm. rendelet 62/A. §-a és 10. melléklete alapján a Vas Megyei Kormányhivatallal megkötendő, az építésügyi igazgatási feladatok átvételéről szóló megállapodást.

3./ A Közgyűlés Szombathely Megyei Jogú Város Polgármesteri Hivatala módosító okiratát az előterjesztés 9. számú melléklete szerinti tartalommal, módosításokkal egységes szerkezetű alapító okiratát az előterjesztés 10. számú melléklete szerinti tartalommal elfogadja. A Közgyűlés felhatalmazza a polgármestert, hogy a módosító és a módosításokkal egységes szerkezetű alapító okiratot aláírja, és azoknak a Magyar Államkincstárhoz való benyújtásáról gondoskodjon.

4./ A Közgyűlés Szombathely Megyei Jogú Város Polgármesteri Hivatala Szervezeti és Működési Szabályzatát az előterjesztés 11. számú melléklete szerinti tartalommal megegyezően elfogadja. A Szabályzat hatályba lépésének napja: 2020. március 1. napja. A Közgyűlés felhatalmazza a polgármestert és a jegyzőt a Szervezeti és Működési Szabályzat aláírására.

**Felelős:** Dr. Nemény András polgármester

Dr. Károlyi Ákos jegyző

(a végrehajtás előkészítéséért:

Dr. Holler Péter, a Hatósági Osztály vezetője

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. február 29.

***3./ Javaslat a Szombathelyi Városi Vásárcsarnok felújításával kapcsolatos döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

**19/2020. (I. 30.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a Szombathelyi Városi Vásárcsarnok felújításával kapcsolatos döntés meghozatalára” című előterjesztést és a következő döntéseket hozta:

1./A Közgyűlés a Vásárcsarnok felújításával kapcsolatos tájékoztatást tudomásul veszi.

2./ A Közgyűlés úgy dönt, hogy a TOP-6.1.3-15-SH1-2016-00001 sz. projekt megvalósításhoz szükséges többletköltséget 354.855.928,- Ft-ot a közbeszerzési határidő rövidsége miatt, az Önkormányzat éves költségvetésében átmeneti forrásként biztosítja és egyúttal többlet támogatási kérelmet nyújt be a szükséges többletköltség finanszírozására.

3./ A Közgyűlés felhatalmazza a polgármestert a többlettámogatási kérelem benyújtásával kapcsolatos intézkedések megtételére.

**Felelős:**  Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kalmár Ervin, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője

Szombathely Városi Vásárcsarnok igazgatója)

**Határidő:** 1 – 3 pont:azonnal

***4./ Javaslat önkormányzati tulajdonú gazdasági társaságokkal kapcsolatos döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

*Horváth Soma alpolgármester*

***Meghívottak:*** *Taoufik Roland, a SZOMHULL Kft. ügyvezetője*

*Leidli Géza, a Szombathelyi Sportközpont és Sportiskola Kft. ügyvezetője*

*Jordán Tamás, a Weöres Sándor Színház Kft. ügyvezetője*

*Kovács Géza, a Mesebolt Bábszínház igazgatója*

**20/2020. (I.30.) Kgy. sz. határozat**

A Közgyűlés a Nemzeti Sportközpontok és a Szombathelyi Sportközpont és Sportiskola Nonprofit Kft. között a szombathelyi 1006/3 hrsz. alatt felvett, természetben 9700 Szombathely, Farkas Károly utca 81/A. szám alatt található ingatlanra vonatkozó, az előterjesztés 1. számú mellékleteként csatolt, 2020. február 1. - 2024. december 31. közötti időtartamra szóló Bérleti és üzemeltetési szerződést jóváhagyja azzal, hogy az előterjesztés 1. sz. mellékletét képező Bérleti és üzemeltetési szerződés 3.1. pontjában a szerződés időtartamának első napjaként 2020. február 1. napja szerepeljen. A Közgyűlés felhatalmazza a Szombathelyi Sportiskola és Sportközpont Nonprofit Kft. ügyvezetőjét, hogy a szerződést az NSK-val megkösse.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Leidli Géza, a társaság ügyvezető igazgatója

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**21/2020. (I.30.) Kgy. sz. határozat**

A Közgyűlés a Szombathelyi Sportközpont és Sportiskola Nonprofit Kft. likviditásának fenntartása érdekében a társaság részére 50 millió Ft összegű támogatást biztosít soron kívül az éves rendes működési támogatás részeként a 2020. évi költségvetés terhére és felhatalmazza a polgármestert a támogatási szerződés aláírására.

**Felelős**: Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Leidli Géza, a társaság ügyvezetője)

**Határidő**: 2020. február 15.

**22/2020. (I.30.) Kgy. sz. határozat**

1./ A Közgyűlés hozzájárul ahhoz, hogy a SZOMHULL Szombathelyi Hulladékgazdálkodási Közszolgáltató Nonprofit Kft. részére biztosított 500.000.000,- Ft összegű tagi kölcsön visszafizetési határideje 2020. december 31. napjáig kerüljön meghosszabbításra.

2./ A Közgyűlés felhatalmazza a Polgármestert a tagi kölcsön szerződés - visszafizetési határidőre vonatkozó - módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Taoufik Roland, a társaság ügyvezetője

Stéger Gábor, a Közgazdasági és Adó Osztály vezetője

Nagyné Dr. Gats Andrea, a Jogi és Képviselői Osztály vezetője)

**Határidő:** 1. pont: azonnal

2. pont: 2020. február 28.

**23/2020. (I.30.) Kgy. sz. határozat**

1. Szombathely Megyei Jogú Város Közgyűlése egyetért a Weöres Sándor Színház és a Mesebolt Bábszínház vonatkozásában az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 16. § (4) bekezdésében foglaltak szerinti, az állami és önkormányzati közös működtetésére irányuló kérelem benyújtásával.
2. A Közgyűlés felhatalmazza a polgármestert, hogy a közös működtetésre vonatkozó kérelem benyújtásához a szükséges intézkedéseket tegye meg.
3. A Közgyűlés felhatalmazza a polgármestert, hogy a Kormányhatározat és a megállapodás előkészítéséhez szükséges egyeztetéseket folytassa le, és a megállapodás tervezetét terjessze a Közgyűlés elé.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 1. pont: azonnal

2. pont: 2020. február 5.

3. pont: 2020. március 31.

***5./ Javaslat alapdokumentumok módosítására***

***Előadók:*** *Dr. Nemény András polgármester*

*Dr. László Győző alpolgármester*

***Meghívottak:*** *Sebestyén Bianka, a Szombathelyi Egyesített Bölcsődei Intézmény intézményvezetője*

*Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője*

**24/2020. (I.30.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §- a alapján a Szombathelyi Egyesített Bölcsődei Intézmény Módosító Okiratát az előterjesztés 1. számú melléklete, a módosításokkal egybeszerkesztett Alapító Okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő,a Szociális és Intézményi Iroda vezetője,

Sebestyén Bianka, a Szombathelyi Egyesített Bölcsődei Intézmény vezetője)

**Határidő:** azonnal (az 1. pont vonatkozásában)

2020. február 20. (a 2. pont vonatkozásában)

**25/2020. (I.30.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §- a alapján a Pálos Károly Szociális Szolgáltató Központ és Gyermekjóléti Szolgálat Módosító Okiratát az előterjesztés 3. számú melléklete, a módosításokkal egybeszerkesztett Alapító Okiratát az előterjesztés 4. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő,a Szociális és Intézményi Iroda vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója)

**Határidő:** azonnal (az 1. pont vonatkozásában)

2020. február 20. (a 2. pont vonatkozásában)

***6./ Tájékoztató a lejárt határidejű közgyűlési határozatok végrehajtásáról***

***Előadó:*** *Dr. Károlyi Ákos jegyző*

**26/2020. (I.30.) Kgy. sz. határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 183/2019. (IV.30.) Kgy. sz. határozat 2. pontja határidejének a 2020. márciusi Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője)

**Határidő:** a 2. pontban foglaltak szerint

***7./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről***

***Előadó:*** *Dr. Károlyi Ákos jegyző*

**27/2020. (I. 30.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal

***8./ Javaslat magasabb vezetői álláshelyre vonatkozó pályázatok elbírálására és egyéb személyi ügyekben döntések meghozatalára***

***Előadók:*** *Dr. Nemény András**polgármester*

*Horváth Soma alpolgármester*

*Dr. László Győző alpolgármester*

**28/2020. (I.30.) Kgy. számú határozat**

1./ A Közgyűlés a Szombathelyi Városi Vásárcsarnok magasabb vezetői (intézményvezető) feladatainak ellátásával 2020. február 1. napjától 2025. január 31. napjáig az alábbi személyt bízza meg:

Polákovits Marietta

A Közgyűlés az intézményvezető illetményét havi bruttó 600.000,- Ft-ban állapítja meg.

2./ A Közgyűlés felhatalmazza a polgármestert az intézményvezetői megbízás aláírására, valamint a 2007. évi CLII. törvény szerinti vagyonnyilatkozat teljesítése érdekében szükséges intézkedések megtételére.

3./ A Közgyűlés felhatalmazza a polgármestert, hogy a vagyonnyilatkozat megtételét követően az intézményvezetői megbízást aláírja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**29/2020. (I.30.) Kgy. számú határozat**

1./ A Közgyűlés az AGORA Szombathelyi Kulturális Központ igazgatói feladatainak ellátásával Horváth Zoltánt bízza meg.

Illetményét a Közalkalmazottak jogállásáról szóló 1992. XXXIII. törvényben foglaltak szerint, havi bruttó 600.000, - Ft-ban határozza meg.

A megbízás határozott időtartamra, 2020. február 1. napjától 2025. január 31. napjáig szól.

2./ A Közgyűlés felkéri a polgármestert, hogy az igazgatói megbízás időpontjáig a 2007. évi CLII. törvény szerinti vagyonnyilatkozat megtétele érdekében a szükséges intézkedéseket tegye meg.

3./ A Közgyűlés felhatalmazza a polgármestert, hogy a vagyonnyilatkozat megtételét követően az intézményvezetői megbízást aláírja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (az 1. pont vonatkozásában)

2020. február 1. (a 2-3. pont vonatkozásában

**30/2020. (I.30.) Kgy. számú határozat**

1./ A Közgyűlés az intézményi tanácsokba Szombathely Megyei Jogú Város Önkormányzatának képviselőjeként a helyi önkormányzati képviselők és polgármesterek következő választását követő új Közgyűlés megalakulásáig terjedő időtartamra az alábbi személyeket delegálja:

|  |  |
| --- | --- |
| **Intézmény** | **Intézményi tanácsba önkormányzat részéről delegált személyek** |
| Dési Huber István Általános Iskola | Németh Ákos |
| Gothard Jenő Általános Iskola | Horváth Gábor |
| Nyitra Utcai Általános Iskola | Putz Attila |
| Oladi Általános Iskola | Illés Károly  Szalai Bálint  Dr. Horváth Attila |
| Paragvári Utcai Általános Iskola | Dr. Takátsné Dr. Tenki Mária |
| Szombathelyi Bercsényi Miklós Általános Iskola | Kelemen Krisztián |
| Szombathelyi Derkovits Gyula Általános Iskola | Dr. Czeglédy Csaba |
| Szombathelyi Neumann János Általános Iskola | Bokányi Adrienn  Ágh Ernő |
| Szombathelyi Váci Mihály Általános Iskola és Alapfokú Művészeti Iskola | Horváth Soma |
| Szombathelyi Zrínyi Ilona Általános Iskola | Németh Ákos |
| Aranyhíd Egységes Gyógypedagógiai, Konduktív Pedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Fejlesztő Nevelés-Oktatást Végző Iskola | Koczka Tibor |
| Szombathelyi Bartók Béla Zeneiskola - Alapfokú Művészeti Iskola | Lendvai Ferenc |
| Szombathelyi Kanizsai Dorottya Gimnázium | Sátory Károly |
| Szombathelyi Művészeti Szakgimnázium | Kopcsándi József |
| Szombathelyi Nagy Lajos Gimnázium | Dr. László Győző |

2./ A Közgyűlés felkéri a Polgármestert, hogy döntéséről a Szombathelyi Tankerületi Központot, valamint az érintett intézmények igazgatóit tájékoztassa.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:**  azonnal

**31/2020. (I.30.) Kgy. sz. határozat**

Szombathely Megyei Jogú Város Közgyűlése a „Szombathely Szent Márton városa” Gyebrovszki János Alapítvány kuratóriuma új tagjának megválasztására vonatkozó javaslatot további egyeztetést követően a februári ülésén tárgyalja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. februári Közgyűlés

**32/2020. (I.30.) Kgy. sz. határozat**

Szombathely Megyei Jogú Város Közgyűlése Molnár Miklós városi képviselő lemondása miatt megüresedő helyre

* a Gazdasági és Jogi Bizottságba Németh Ákos városi képviselőt,
* a Kulturális, Oktatási és Civil Bizottságba Szuhai Viktor városi képviselőt,
* a Városstratégiai, Idegenforgalmi és Sport Bizottságba Bokányi Adrienn városi képviselőt választja meg.

A Közgyűlés tudomásul veszi a fenti képviselők azon nyilatkozatát, hogy Németh Ákos a Szombathelyi Hospice Alapítványnak, Szuhai Viktor a Fekete István Állatvédő Egyesületnek, Bokányi Adrienn az Állatvédők Vasi Egyesületének ajánlja fel e bizottsági tagság után járó tiszteletdíját.

**Felelősök:** Dr. Nemény András polgármester

**Határidő:** azonnal

**33/2020. (I.30.) Kgy. sz. határozat**

Szombathely Megyei Jogú Város Közgyűlése Magyarország helyi önkormányzatairól szóló 2011. évi CLXXXIX. törvény 34. §-ában, valamint Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(X.31.) önkormányzati rendelet 85.§-ában foglaltak alapján a költségvetéssel összefüggő feladatok felügyeletének ellátására

Bokányi Adrienn városi képviselőt

tanácsnoknak választja meg.

**Felelősök:** Dr. Nemény András polgármester

**Határidő:** azonnal